open-index/open-wikipedia-markdown huggingface dataset:
อันนีตา บูรี

**อานิตา  บุร** () เกิดเมื่อ 3 กรกฎาคม ค.ศ. 1978 ในเมือง Münsterlingen, Canton Thurgau, สวิตเซอร์แลนด์ เธอเป็นนางสาวสวิิตเซอร์แลนด์ในปี 1999/2000 และทำงานเป็นนางแบบและเป็นพรีเซนเตอร์ อานิตา บุรมีตาสีฟ้าและผมสีน้ำตาลเข้ม   เธอสูง  174 ซม. สัดส่วนของเธอคือ  87-61-88 เธอแต่งงานกับอดีตนักฟุตบอลช่ือ  Marc Hodel 2003-2007 มีบุตรชายชื่อ Jeremy

หมวดหมู่:บุคคลจากรัฐทัวร์เกา
เบียร์เนนโฮนิก

**เบียร์เนนโฮนิก** () เป็นน้ำเชื่อมที่ได้จากสาลี่ที่มีอยู่เฉพาะทางตอนกลางของสวิสเซอร์แลนด์

## การผลิต
นำลูกแพร์ไปต้มแล้วจึงกดเพื่อให้ได้น้ำ นำของเหลวที่ได้ไปให้ความร้อนนาน 6-7 ชั่วโมง จะได้ผลิตภัณฑ์ครีมสีน้ำตาลเข้มทึบและมีสหวาน สามารถบริโภคได้ลหายวิธี ทั้งการทาบนขนมปัง หรือใช้เป็นส่วนประกอบหลักในการทำขนมปังขิงชนิดลูเซอร์เนอร์ เลบคูเชน ระหว่างสงครามโลกครั้งที่สอง การรับประทานนมร่วมกับเบียร์เนนโฮนิกได้รับความนิยมเป็นทางเลือกแทนกาแฟนม เนื่องจากความขาดแคลนกาแฟ

## อ้างอิง
*

หมวดหมู่:อาหารสวิส
หมวดหมู่:อาหารใช้ทา
หมวดหมู่:วัตถุให้ความหวาน
เยฟเกนี เตลีเชฟ

**เยฟเกนี อีโกเรวิช เตลีเชฟ** () เกิดเมื่อ 24 มีนาคม ค.ศ. 1948 ในเมืองซาเลฮาร์ด ประเทศรัสเซีย เป็นศิลปินกราฟิก จิตรกร นักเล่าเรื่อง และนักเขียนบทละครชาวรัสเซีย นอกจากนี้เขายังเป็นผู้แปลบทกวีภาษาเยอรมัน นับตั้งแต่ ค.ศ. 1980 นอกจากนี้ ยังเคยเป็นผู้เชี่ยวชาญการร่างภาพทางโบราณคดีที่ที่เขาเป็นอาจารย์พิเศษด้านโบราณคดี งานของเขาได้ถูกแสดงในกรุงมอสโก รวมทั้งในประเทศสวิตเซอร์แลนด์ บทละครของเขา Sans Titre ได้ถูกจัดแสดงในศูนย์ศิลปะร่วมสมัยสเวเรฟสกี (Sverevsky) เมื่อ ค.ศ. 2005

หมวดหมู่:จิตรกรชาวรัสเซีย
หมวดหมู่:นักเขียนบทละคร
หมวดหมู่:บุคคลจากเขตปกครองตนเองยามาโล-เนเนตส์
กลาซิแฮรกิสวีล

**กลาซิแฮรกิสวีล** () เป็นบริษัทกระจกสวิส ต้ังอยู่ในเมือง Hergiswil, Canton Nidwalden ในใจกลางประเทศสวิสเซอร์แลนด์ ซึ่งก่อตั้งโดยพี่น้องตระกูล Siegwart ในปี 1817 เพราะเครื่องจักรและเทคโนโลยีล้าสมัยทำให้กลาซิแฮรกิสวีลเกือบล้มละลาย อย่างไรก็ตาม ชุมชนและ Roberto Niederer ที่ได้ให้ความช่วยเหลือโรงงานไว้ ปัจจุบันได้กลายเป็นแหล่งท่องเที่ยวขนาดใหญ่และผู้เข้าชมยังสามารถดูคนงานผลิตกระจกได้ด้วย กลาซิแฮรกิสวีลม่ได้มีแค่โรงงานเท่านั้น แต่ยังเป็นพิพิธภัณฑ์และกระจกลายวงกต ที่แรกในประเทศสวิสเซอร์แลนด์

หมวดหมู่:บริษัทผลิตกระจก
หมวดหมู่:ธุรกิจสวิสเซอร์แลนด์
ผ้าขาวบาง

**ผ้าขาวบาง** มีลักษณะเป็นผ้าสีขาว คล้ายผ้ามุ้ง แต่มีความสะอาด ความกว้างของผ้าขาวบางจะมีขนาดไม่เท่ากัน ตามสภาพการใช้งาน แต่ส่วนใหญ่จะนำมากรองสิ่งที่ไม่พึงประสงค์ไม่ให้เข้าลงไปผสมกับอาหาร หรือน้ำที่เราจะรับประทาน

หมวดหมู่:ผ้า
มาราธอน

[thumb|การแข่งขันวิ่งมาราธอนใน[เบอร์ลิน ค.ศ. 2007]]

**มาราธอน** () เป็นการแข่งขันวิ่งระยะยาว ด้วยระยะทางอย่างเป็นทางการคือ 42.195 กิโลเมตร (26 ไมล์และ 385 หลา) โดยมักจะวิ่งแข่งกันบนถนน โดยการแข่งวิ่งนี้มีที่มาจากนายทหารชาวกรีกผู้ส่งข่าวที่ชื่อว่า ฟิดิปปิเดซ ที่ต้องวิ่งในการรบจากเมืองมาราธอนไปยังเอเธนส์ แต่ตำนานบอกเล่านี้ก็ยังคงเป็นข้อสงสัยอยู่ ซึ่งขัดแย้งกับการบันทึกของเฮโรโดตุส เป็นส่วนใหญ่

การแข่งขันวิ่งมาราธอนเป็นหนึ่งในกีฬาการแข่งขันโอลิมปิกสมัยใหม่ ในปี ค.ศ. 1896 ระยะทางการวิ่งยังไม่เป็นมาตรฐาน จนกระทั่งในปี ค.ศ. 1921 

ในแต่ละปีมีจะมีการจัดการแข่งขันวิ่งมาราธอนมากกว่า 500 รายการ ถือเป็นการแข่งขันในเวลาว่างของนักกีฬา ซึ่งบางรายการอาจมีผู้เข้าร่วมจำนวนไม่มาก ในขณะที่รายการแข่งขันมาราธอนใหญ่ ๆ จะมีผู้ร่วมเข้าร่วมถึงหมื่นคน

## อ้างอิง


หมวดหมู่:กีฬา
แพร์

**แพร์** (; ) เป็นผลไม้เมืองหนาวในสกุลสาลี่ มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน  เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา 

thumb|left|600px|เปรียบเทียบแพร์ 8 สายพันธุ์จากซ้ายไปขวาคือ  Williams' Bon Chrétien (ในสหรัฐเรียก Bartlett), พันธ์ Bartlett สีแดงสองแบบ, d'Anjou, Bosc, Comice, Concorde, และ Seckel

## การใช้ประโยชน์
thumb|พายแพร์
เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง  ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry) 

## อ้างอิง

## แหล่งข้อมูลอื่น
* 
* ''Pyrus communis'' images at bioimages.vanderbilt.edu 

หมวดหมู่:ผลไม้
หมวดหมู่:ไม้ยืนต้น
หมวดหมู่:วงศ์กุหลาบ
หมวดหมู่:ไม้ผล
หมวดหมู่:สกุลสาลี่
มูลนิธิโดรสอส

**มูลนิธิโดรสอส**  () เป็นองค์กรการกุศลที่ก่อตั้งขึ้นในปี 2003 ในเมืองซูริคที่ตั้งขึ้นเพือการศึกษา เกี่ยวกับการโภชนาการและสุขภาพในพื้นที่ยากจนและการคุ้มครองสิ่งแวดล้อมและภูมิอากาศ องค์กรนี้เกิดข้นได้ด้วยทุนส่วนตัว 

ผู้บริหารสุงสุดของมูลนิธิคือคณะผู้จัดการมรดก  เป็นผู้รับผิดชอบในการตัดสินใจท่สำคัญ สมาชิกผู้จัดการมรดกได้แก่ ดร. Stefan Kraft, Markus E. Kronauer, ดร. Franz von Däniken (อดีตรัฐมนตรีช่วยว่าการกระทรวงต่างประเทศของสวิตเซอร์แลนด์) และยังเป็นผู้บริหารของมูลนิธิด้วย

หมวดหมู่:มูลนิธิ
หมวดหมู่:องค์การสิ่งแวดล้อมระหว่างประเทศ
ปริสกา ชไตแนกแกร

**ปริสกา ชไตแนกแกร** () เกิด เมื่อวันที่ 1 กันยายน ค.ศ. 1977  เธอเป็นนักฟุตบอลสวิส  ปัจจุบันเธอเล่นสำหรับทีม SV Seebach  และอดีตสมาชิกทีมฟุตบอลหญิงของประเทศสวิสเซอร์แลนด์

ปริสกา ชไตแนกแกรได้รับทุนการศึกษาสำหรับการฝึกงานในประเทศสหรัฐอเมริกาในปี 1999 แต่ต้องปฏิเสธเพราะบาดเจ็บจากนั้นฟีฟ่าเสนองานให้เธอและเธอก็ยอมรับข้อเสนอนั้น
เธอเป็นผู้เล่นในทีมฟุตบอลหญิงของประเทศสวิตเซอร์แลนด์จากปี 1996 ถึง 2007 และได้รับรางวัล Swiss Player ในปี  2003

หมวดหมู่:นักฟุตบอลหญิงชาวสวิส
เรดิโอ 200000

**เรดิโอ 200000** เป็นกลุ่มแร็พจากสวิสเซอร์แลนด์ ก่อตั้งขึ้นในปี 2003 สมาชิกของกลุ่มเรียงตามลำดับอายุ  Steve Stöckli หรือ Redl, Jet Domani หรือ  Trumpf Puur, Sgoing Erlöst หรือ  Okocha และ Krasseranz หรือ Soulhund พวกเขามีเพลงที่ประสบความสำเร็จที่สุดคือเพลง Hose, Discoscheiss, Im Huus, Händ ue และ Eisprung

## ผลงานเพลง
พวกเขาได้ออกอัลบ้ัม 
* Installation (2005)
* Aktuelle Hits (2008) 
* Stückwerk

หมวดหมู่:กลุ่มดนตรีสัญชาติสวิส
หมวดหมู่:กลุ่มดนตรีที่ก่อตั้งในปี พ.ศ. 2546
เซเรนา ดาโอลีโอ

**เซเรนา ดาโอลีโอ** () เกิดเมื่อวันที่ 21 มิถุนายน ค.ศ. 1972 ในเมืองการ์ปี ประเทศอิตาลี เธอเป็นนักร้องโซปราโนโอเปร่าอิตาลี

## ประวัติ
หลังจากได้รับประกาศนียบัตรจากโรงเรียนดนตรี Arrigo Boito ในเมือง Parma เซเรน่า  ดะออลิโอ  เสร็จส้ินการฝึกอบรมมาด้วยความช่วยเหลือของ Virginia Zeani  และได้รับรางวัลแรกในการแข่งขัน  Masini  และ Zandonai 

เธอเปิดตัวครั้งแรกใน La Traviata ท่ีท่ีเธอเล่นส่วนใหญ่และได้รับรางวัลในการแข่งขัน Primo Palcoscenico Cesena ในประเทศอิตาลี ในปี 2004 เธอได้รับรางวัล Bruson โดยรับจาก Renato Bruson และในปี 2005  เซเรนา ดาโอลีโอด้รับรางวัล Francisco Viña ในเมืองบาร์เซโลนา ประเทศสเปน เป็นหน่ึงในความมีชื่อเสียงอันทรงเกียรติท่ีสุดในโลกสำหรับนักร้องโอเปร่าคลาสสิค

การแสดงของเธอใน I Pagliacci กำกับโดย Giancarlo del Monaco ซึ่งได้แสดงใน Teatro Real Madrid ในปี 2007 ซึ่งเป็นการแสดงท่ีประสบความสำเร็จที่สุดของเธอ

หมวดหมู่:นักร้องอิตาลี
โรซาลี (เพลง)

**โรซาลี** () เป็นเพลงโดยแร็ปเปอร์สวิส Bligg  Bligg ได้ร้องเพลงนี้เอง เนื้อเพลงเขียนโดย Roman Camenzind, Marco Bliggensdorfer, Fred Herrmann และ Walter Alder

เป็นเพลงเกี่ยวกับชายขายกุหลาบรูปงามที่ขายกุหลาบที่เดินจากโต๊ะหนึ่งไปยังโต๊ะหน่ึงในร้านกาแฟเล็กๆ และบอกหญิงสาวขี้เหงาท้ังหลายว่าพวกเธอนั้นสวยงามปานใด  และ พวกเธอนั้นเหมาะกับดอกกุหลาบมากแค่ไหน  จนกระทั่งเขาแสดงให้เห็นว่าท่ีจริงแล้วกุหลาบนั้นมีราคา

อาทิตย์แรกของการเปิดตัวเพลงนี้ติดอันดับที่ 21 ของสวิสชาร์ตเมื่อวันที่ 26 ตุลาคม 2008  เพลงนี้ได้ข้ึนถึงอันดับ 5 ของชาร์ท เมื่อวันที่ 15 กุมภาพันธ์ 2009 และวันที่ 8 มีนาคม 2009

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
แกรนด์ดัชเชสตาตยานา นีโคลาเยฟนา แห่งรัสเซีย

**แกรนด์ดัชเชสตาตยานา นีโคลาเยฟนา** (**ตาตยานา นีโคลาเยฟนา โรมานอฟา**;   - 17 กรกฎาคม ค.ศ. 1918) เป็นพระราชธิดาองค์ที่สองในจักรพรรดินิโคลัสที่ 2 และ จักรพรรดินีอะเลคซันดรา ทรงมีอุปนิสัยส่วนพระองค์คล้ายพระราชชนนีวันๆเจ้าหญิงพระองค์นี้จะเข้าออกห้องสีม่วงซึ่งเป็นห้องที่ประทับของจักรพรรดินี อเล็กซานดราและจะทรงขลุกอยู่กับพระราชชนนีถามเกี่ยวกับเรื่องผู้หญิงทุกวัน พระองค์สิ้นพระชนม์ในวันที่ 17 กรกฎาคม ค.ศ. 1918 พร้อมกับเชื้อพระวงศ์โรมานอฟพระองค์อื่น ๆ จากเหตุการณ์สังหารหมู่พระราชวงศ์โรมานอฟโดยพรรคบอลเชวิค

## เชิงอรรถ

ก.   ราชบัณฑิตยสถานเขียนว่า "ตาตยานา" ดู 

หมวดหมู่:แกรนด์ดัชเชสแห่งรัสเซีย
หมวดหมู่:พยาบาลชาวรัสเซีย
หมวดหมู่:ผู้ถูกประหารชีวิตด้วยอาวุธปืน
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดินิโคลัสที่ 2 แห่งรัสเซีย
มหาวิหารนักบุญเบซิล

**มหาวิหารนักบุญเบซิล** () เป็นอาสนวิหารของศาสนจักรออร์โธดอกซ์รัสเซีย ตั้งอยู่ที่จัตุรัสแดง กรุงมอสโก ประเทศรัสเซีย สร้างโดยซาร์อีวานที่ 4 แห่งรัสเซีย หรือซาร์อีวานจอมโหด เพื่อฉลองชัยชนะเหนือพวกมองโกลที่กรีธาทัพมาเมืองคาซัน เมื่อปี ค.ศ. 1552 ผลจากชัยชนะครั้งนี้ทำให้รัสเซียสามารถรวมชาติได้เป็นปึกแผ่น จึงสร้างมหาวิหารแห่งนี้ขึ้นเมื่อปี ค.ศ. 1555 เดิมทีมหาวิหารเซนต์บาซิล เป็นเพียงโบสถ์ขนาดเล็กที่บรรจุศพของนักบุญวาซิลีหรือนักบุญบาซิล

มหาวิหารเซนต์บาซิลมีรูปทรงที่ไม่เหมือนโบสถ์อื่น คือมีโดม 8 โดมล้อมรอบโดมที่ 9 ที่อยู่ตรงกลาง ทำให้อาคารมีรูปทรงแปดเหลี่ยม ด้วยสถาปัตยกรรมที่ผสมผสานระหว่างสถาปัตยกรรมแบบรัสเซียโบราณอันได้รับอิทธิพลมาจากไบแซนไทน์ที่เป็นโดมทรงหัวหอมกับสถาปัตยกรรมที่เรียกกันว่ารัสเซียนกอธิก หอคอยสูงรูปกระโจมเป็นอิทธิพลจากยุโรปตะวันตก ผลลัพธ์ที่ออกมาจึงกลายเป็นหอคอยสูงรูปแท่งเทียนกำลังลุกไหม้บนปลายลำเทียน ส่งความโชติช่วงชัชวาลย์เป็นเครื่องบูชาเทพเจ้าบนสวรรค์  

มหาวิหารนี้ได้รับการออกแบบโดยสถาปนิกชื่อปอสต์นิก ยากอฟเลฟ (Postnik Yakovlev) และด้วยความงดงามของสถาปัตยกรรมจึงทำให้มีเรื่องเล่าสืบต่อกันว่า ซาร์อีวานที่ 4 ทรงพอพระทัยในความงดงามของมหาวิหารแห่งนี้มาก จึงมีคำสั่งให้ปูนบำเหน็จแก่สถาปนิกผู้ออกแบบด้วยการควักดวงตาทั้งสอง เพื่อไม่ให้สถาปนิกผู้นั้นสามารถสร้างสิ่งที่สวยงามกว่านี้ได้อีก การกระทำในครั้งนั้นของพระเจ้าอีวานที่ 4 จึงเป็นที่มาของพระราชสมญานามอีวานผู้เหี้ยมโหด (Ivan The Terrible) บริเวณใกล้กันกับมหาวิหารเซนต์เบซิลขนาบข้างด้วยกำแพงเครมลิน เป็นที่ตั้งของอนุสรณ์สถานเลนินหรือสุสานเลนิน ซึ่งเก็บรักษาร่างของวลาดีมีร์ เลนิน ผู้นำคนสำคัญของคอมมิวนิสต์ และเปิดให้ประชาชนทั่วไปสามารถเข้าไปเคารพศพได้

## โครงสร้าง
ฐานรากเช่นเดียวกับอาคารอื่น ๆ ในมอสโกยุคกลาง สร้างด้วยหินสีขาวแบบดั้งเดิม ในขณะที่ตัวอาคารโบสถ์สร้างด้วยอิฐสีแดง ขนาด 28 x 14 x 8 ซม. (11.0 x 5.5 x 3.1 นิ้ว) ซึ่งเป็นวัสดุที่ค่อนข้างใหม่ในยุคนั้น (โครงสร้างที่ก่อด้วยอิฐครั้งแรกในมอสโกคือ กำแพงเครมลินใหม่ ซึ่งเริ่มสร้างในปี ค.ศ. 1485) การสำรวจโครงสร้างแสดงให้เห็นว่าระดับชั้นใต้ดินอยู่ในระนาบอย่างสมบูรณ์ ซึ่งบ่งชี้ถึงการใช้การเขียนแบบและการวัดอย่างชำนาญ แต่ระดับที่สูงขึ้นมาแต่ละระดับจะมีความแม่นยำลดน้อยลงเรื่อย&nbsp;ๆ ผู้ซ่อมแซมซึ่งทำการเปลี่ยนแทนที่ส่วนต่าง ๆ ของอิฐในปี ค.ศ. 1954–1955 พบว่ากำแพงอิฐขนาดใหญ่ปิดบังกรอบไม้ภายในที่ทอดยาวตลอดความสูงของโบสถ์ กรอบนี้ทำขึ้นจากการเข้าไม้แผ่นบาง ๆ อย่างประณีต โดยทำขึ้นเพื่อเป็นแบบจำลองเชิงพื้นที่ขนาดเท่าคนจริงของอาสนวิหารในช่วงเริ่มก่อสร้าง จากนั้นจึงค่อยปิดล้อมด้วยอิฐ

การก่อสร้างซึ่งเป็นเทคโนโลยีใหม่ในยุคนั้นมีจุดเด่นที่ความยืดหยุ่น โดยใช้อิฐเป็นวัสดุในการตกแต่งทั้งภายในและภายนอก และให้มีงานก่ออิฐเปลือยไว้ให้มากที่สุด เมื่ออาคารต้องใช้กำแพงหิน มันถูกตกแต่งด้วยการก่ออิฐที่ฉาบทับด้วยลายปูนปั้น สิ่งใหม่ที่สำคัญที่เริ่มต้นในการสร้างโบสถ์แห่งนี้คือสถาปัตยกรรมการตกแต่งภายนอกอย่างเคร่งครัด ประติมากรรมและสัญลักษณ์ศักดิ์สิทธิ์ที่ใช้ประดับในสถาปัตยกรรมรัสเซียรุ่นก่อนหายไปทั้งหมด ส่วนลายประดับรูปดอกไม้ของอาคารถูกเพิ่มเข้ามาในภายหลัง โบสถ์มีองค์ประกอบทางสถาปัตยกรรมที่โดดเด่นจากโครงสร้างสามมิติที่หลากหลายซึ่งทำด้วยอิฐแทน

## ดูเพิ่ม
* คริสต์ศาสนสถาน
* มหาวิหาร
* ส่วนประกอบของคริสต์ศาสนสถาน
* แผนผังมหาวิหาร (ผังแสดงส่วนประกอบต่างๆ ของโบสถ์)

## อ้างอิง

### บรรณานุกรม
* 
* 
* 

หมวดหมู่:อาสนวิหารในประเทศรัสเซีย
หมวดหมู่:สิ่งก่อสร้างในมอสโก
วิทยาลัยชุมชนสตูล

**วิทยาลัยชุมชนสตูล** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ก่อตั้งขึ้นเมื่อปี พ.ศ. 2547

## ประวัติ
วิทยาลัยชุมชนสตูล ก่อตั้งขึ้นเมื่อ พ.ศ.  2547  โดยกระทรวงศึกษาธิการประกาศจัดตั้งวิทยาลัยชุมชนสตูล  ตามกฎกระทรวงว่าด้วยการจัดการศึกษาระดับอุดมศึกษาต่ำกว่าปริญญารูปแบบวิทยาลัยชุมชน พ.ศ. 2546 กำหนดให้  “วิทยาลัยชุมชนเป็นสถานศึกษาของรัฐที่บริหารจัดการโดยชุมชน” ดังนั้นหลักการจัดตั้งและการดำเนินงานวิทยาลัยชุมชน ใช้หลักการตามแนวทางการปฏิรูปการศึกษา   และมติคณะรัฐมนตรีเกี่ยวกับวิทยาลัยชุมชน  เมื่อวันที่ 19 กุมภาพันธ์ พ.ศ.  2545 โดยการจัดตั้งและการดำเนินงานจะต้องเกิดจากความต้องการ และความพร้อมของชุมชนที่จะบริหารจัดการตามปรัชญาและหลักการของวิทยาลัยชุมชน โดยใช้ทรัพยากรที่มีอยู่ในพื้นที่ให้เกิดประโยชน์สูงสุด จัดการศึกษาในระบบเครือข่าย และมีความร่วมมือจากทุกภาคส่วนของชุมชนจังหวัด

วิทยาลัยชุมชน ได้รับความยินยอมจากเขตพื้นที่การศึกษาจังหวัดสตูล และอำเภอเมืองสตูล มอบอาคารสำนักงานกลุ่มส่งเสริมการจัดการศึกษาของเขตพื้นที่การศึกษาสตูล  (เดิมเป็นสำนักงานการประถมศึกษาอำเภอเมืองสตูล) รวมทั้งที่ดิน ใช้เป็นสำนักงานบริหารงานของวิทยาลัยชุมชนสตูล  บนพื้นที่  18 ไร่ ในปีงบประมาณ 2549 ได้รับการจัดสรรงบประมาณ เพื่อทำการปรับปรุงภูมิทัศน์ และซ่อมแซมอาคาร
สำนักงาน  และเริ่มดำเนินการจัดการเรียนการสอน จำนวน  2  หลักสูตร คือ หลักสูตรอนุปริญญา จำนวน 2 สาขาวิชา คือ สาขาวิชาการศึกษาปฐมวัย จำนวนนักศึกษา 40 คน  และสาขาวิชาการการปกครองท้องถิ่น จำนวนนักศึกษา  41  คน  และจัดฝึกอบรมหลักสูตรระยะสั้น จำนวน  22  หลักสูตร มีผู้จบหลักสูตรทั้งสิ้น  960  คน    

## การจัดการเรียนการสอน
### หลักสูตร
วิทยาลัยชุมชนสตูล เปิดทำการเรียนการสอนในหลายสาขาวิชา ได้แก่
# คอมพิวเตอร์ธุรกิจ
# การศึกษาปฐมวัย
# การปกครองท้องถิ่น
# การพัฒนาชุมชน
# การท่องเที่ยว
# เทคโนโลยีสารสนเทศและการสื่อสาร
#การจัดการทั่วไป
#อิสลามศึกษา

### สถานที่เรียน
# วิทยาลัยชุมชนสตูล อาคารศูนย์วิทยบริการและอาคารเรียนวิทยาลัยชุมชนสตูล
# โรงเรียนกำแพงวิทยา อำเภอละงู จังหวัดสตูล

## การเดินทาง
การเดินทางสู่วิทยาลัยชุมชนสตูล สามารถเดินทางโดย 2 เส้นทาง คือ ถนนสายเอเชีย เข้าจังหวัดตรัง ผ่านอำเภอทุ่งหว้า ละงู ท่าแพ และเส้นทางถนนสายเอเชีย เข้าจังหวัดพัทลุง ผ่านอำเภอรัตภูมิ จังหวัดสงขลา อำเภอควนกาหลง อำเภอควนโดน

## แหล่งข้อมูลอื่น
* วิทยาลัยชุมชนสตูล 

ชุมชนสตูล
สตูล
หมวดหมู่:สถานศึกษาในอำเภอเมืองสตูล
วันระลึกการค้าทาสและการเลิกทาสสากล

**วันระลึกการค้าทาสและการเลิกทาสสากล** ตรงกับวันที่ 23 สิงหาคมของทุกปี เป็นวันซึ่งประกาศโดยยูเนสโกเพื่อที่จะระลึกถึงการค้าทาสข้ามมหาสมุทรแอตแลนติก วันดังกล่าวได้รับเลือกโดยประธานบริหารยูเนสโกตามมติ 29 C/40 ในสมัยประชุมที่ 29 จดหมายเวียน CL/3494 ลงวันที่ 29 กรกฎาคม ค.ศ. 1998 จากอธิบดีได้เชิญรัฐมนตรีว่าการกระทรวงวัฒนธรรมเพื่อสนับสนุนวันดังกล่าว วันดังกล่าวมีความสำคัญ เนื่องจากระหว่างคืนของวันที่ 22-23 สิงหาคม ค.ศ. 1791 บนเกาะเซนต์โดมีนิก (ปัจจุบันรู้จักกันในชื่อเฮติ) ได้เกิดการลุกฮือของทาสซึ่งเป็นเหตุการณ์สำคัญที่นำไปสู่การเลิกการค้าทาสข้ามมหาสมุทรแอตแลนติก

## อ้างอิง

## แหล่งข้อมูลอื่น
* 23 August: International Day for the Remembrance of the Slave Trade and its Abolition

หมวดหมู่:วันสหประชาชาติ
หมวดหมู่:ยูเนสโก
หมวดหมู่:การค้าทาส
หมวดหมู่:การเลิกทาส
หมวดหมู่:วันรำลึก
หมวดหมู่:วันสำคัญในเดือนสิงหาคม
เขตชูโอ (โตเกียว)

**เขตชูโอ** () เป็น 1 ใน 23 เขตพิเศษของโตเกียว ชูโอเป็นเขตศูนย์กลางพาณิชย์กรรมที่สำคัญของโตเกียวมาตั้งแต่อดีตจนถึงปัจจุบัน ถึงแม้ว่าจะมีย่านชินจูกุซึ่งถูกพัฒนาขึ้นมาภายหลังสงครามโลกครั้งที่สองขึ้นมาแทนก็ตาม สถานที่ที่มีชื่อเสียงที่สุดในเขตนี้คือ ย่านกินซะ (銀座) ซึ่งในอดีตเคยเป็นโรงกษาปณ์มาก่อน โดยที่ธนาคารแห่งประเทศญี่ปุ่นก็ตั้งอยู่ในเขตนี้

ในปี พ.ศ. 2551 เขตชูโอมีจำนวนประชากรประมาณ 108,943 คน มีความหนาแน่นประชากร 9,654 คนต่อตารางกิโลเมตร อย่างไรก็ตามด้วยการเป็นศูนย์กลางอาคารสำนักงานและธุรกิจการค้าที่สำคัญ ในช่วงเวลากลางวันอาจจะมีจำนวนประชากรกว่า 650,000 คน ในเขตชูโอ

## ภูมิศาสตร์
[thumb|left|ย่าน[กินซะ ในเขตชูโอ]]
ชูโอตั้งอยู่ใจกลางโตเกียว มีอาณาเขตติดกับเขตการปกครองอื่น คือ ชิโยดะ มินาโตะ ไทโต ซูมิดะ และโคโต ในด้านการบริหาร แบ่งการปกครองออกเป็น 3 พื้นที่ คือ นิฮมบาชิ เคียวบาชิ และสึกิชิมะ โดยสองพื้นที่แรกเป็นศูนย์กลางพาณิชยกรรมที่สำคัญ ประกอบด้วยสถานที่ที่มีชื่อเสียงเช่น แขวงกินซะและแขวงสึกิจิ ส่วนพื้นที่สึกิชิมะเป็นเกาะแยกออกจากแผ่นดินใหญ่เป็นย่านที่พักอาศัยหนาแน่น

## เศรษฐกิจ
ชูโอเป็นเขตที่ตั้งของอาคารสำนักงานใหญ่หลายบริษัท เช่น บริษัทริโคห์, กลุ่มซุมิโตะโมะ, บริษัทมิตซุย ฟุโดะซัน, หนังสือพิมพ์อาซาฮีชิมบุน, บริษัทอะซัตซุ ดีเค, บริษัทนิฮน เอดี ซิสเต็ม, บริษัทโอเรียนท์บริวเวอร์รี, บริษัทอายิโนะโมะโต๊ะ, กลุ่มบริษัทโนะมุระ นอกจากนี้ยังมีบริษัทข้ามชาติอีก เช่น โตเกียวป็อป และไอบีเอ็มสาขาประเทศญี่ปุ่น

## อ้างอิง

## แหล่งข้อมูลอื่น
* 
* 
* เว็บไซต์ทางการเขตชูโอ 
* สมาคมการท่องเที่ยวเขตชูโอ 


ชูโอ
ชวนนท์ อินทรโกมาลย์สุต

**ชวนนท์ อินทรโกมาลย์สุต** (เกิด 6 ตุลาคม พ.ศ. 2517)  เป็นนักการเมืองชาวไทย อดีตโฆษกพรรคประชาธิปัตย์ อดีตเลขานุการรัฐมนตรีว่าการกระทรวงการต่างประเทศ (กษิต ภิรมย์) และผู้ดำเนินรายการโทรทัศน์ รายการสายล่อฟ้า ทางสถานีโทรทัศน์บลูสกายแชนแนล

## ประวัติ
ชวนนท์ เกิดเมื่อวันที่ 6 ตุลาคม พ.ศ. 2517 เป็นบุตรมานะศักดิ์ อินทรโกมาลย์สุต อดีต สส.นครราชสีมา และกรุงเทพมหานคร เป็นหลานปู่ยศ อินทรโกมาลย์สุต อดีตรัฐมนตรีช่วยว่าการกระทรวงสหกรณ์ และรัฐมนตรีช่วยว่าการกระทรวงคมนาคม อดีต สส.นครราชสีมา โดยตระกูลอินทรโกมาลย์สุต มีถิ่นฐานเดิมอยู่ที่อำเภอสูงเนิน จังหวัดนครราชสีมา 

สำเร็จการศึกษาจากโรงเรียนสาธิตจุฬาลงกรณ์มหาวิทยาลัย และเตรียมอุดมศึกษา, ปริญญาตรีด้านการบริหารธุรกิจ จากมหาวิทยาลัยมหิดล เมื่อปี พ.ศ. 2540 และปริญญาโท 3 ใบ จากวิทยาศาสตรมหาบัณฑิต จากจุฬาลงกรณ์มหาวิทยาลัย ในปี พ.ศ. 2542 ด้านเศรษฐศาสตร์มหาบัณฑิต และวิทยาศาสตร์มหาบัณฑิต การจัดการสิ่งแวดล้อม จากมหาวิทยาลัยเยล ปี พ.ศ. 2546

ชีวิตส่วนตัว มีชื่อเล่นว่า "อ๊อบ" “ชวนนท์” มีบุตรชาย 2 คน ชื่อ ด.ช.พลิศอินท์ อินทรโกมาลย์สุต และ ด.ช.กันต์ชยุตม์ อินทรโกมาลย์สุต โดยมีสโมสรฟุตบอลที่ชื่นชอบ คือ แมนเชสเตอร์ยูไนเต็ด และทีมชาติเยอรมนี มีกิจกรรมยามว่างที่ชื่นชอบ คือ ทำอาหารรับประทานกันเองในครอบครัว โดยสิ่งที่ชอบทำมากที่สุด คือ ไข่เจียว

วันที่ 19 กรกฎาคม พ.ศ. 2566 ตำรวจได้นำกำลังเข้าจับกุมในความผิด พ.ร.บ.เช็ค

## การทำงาน
ชวนนท์ เข้ารับราชการประจำสำนักงานคณะกรรมการพัฒนาการเศรษฐกิจและสังคมแห่งชาติ จากนั้นได้เข้าสู่วงการการเมืองโดยการเป็นผู้สมัครรับเลือกตั้งของพรรคประชาธิปัตย์ในเขตจตุจักร กรุงเทพมหานคร ในการเลือกตั้งทั่วไป พ.ศ. 2548 แต่ไม่ได้รับการเลือกตั้ง ต่อมาในช่วงต้นปี พ.ศ. 2552 ภายหลังการจัดตั้งรัฐบาลโดยการนำของพรรคประชาธิปัตย์ ชวนนท์ ได้เข้ามารับหน้าที่เลขานุการรัฐมนตรีว่าการกระทรวงการต่างประเทศ เมื่อวันที่ 13 มกราคม พ.ศ. 2552 และมีบทบาทสำคัญในการแถลงข่าวเกี่ยวกับวิกฤตการณ์ชายแดนไทย-กัมพูชา พ.ศ. 2551–2554 

ต่อมาได้เป็นผู้สมัคร สส. ระบบบัญชีรายชื่อ พรรคประชาธิปัตย์ ลำดับที่ 49 ในการเลือกตั้งทั่วไปในปี พ.ศ. 2554 แต่ไม่ได้รับเลือกตั้ง เนื่องจากพรรคฯ ได้ที่นั่ง สส.บัญชีรายชื่อ จำนวน 44 คน แต่ในการประชุมใหญ่วิสามัญฯ ของพรรคประชาธิปัตย์ เมื่อวันที่ 6 สิงหาคม พ.ศ. 2554 ชวนนท์ได้รับเลือกให้เป็นโฆษกพรรค โดยอภิสิทธิ์ เวชชาชีวะ เป็นผู้เสนอชื่อ

ในปี พ.ศ. 2556 ชวนนท์ได้รับคาดหมายว่าอาจจะได้ดำรงตำแหน่งรองผู้ว่าราชการกรุงเทพมหานคร  หากหม่อมราชวงศ์สุขุมพันธุ์ บริพัตร ได้รับเลือกตั้งเป็นผู้ว่าราชการกรุงเทพมหานครอีกครั้ง แต่แล้วในที่สุดในวันที่ 1 เมษายน ปีเดียวกัน ได้มีการประกาศลาออกอย่างเป็นทางการในรัฐสภาของผุสดี ตามไท สส.ระบบบัญชีรายชื่อของพรรคประชาธิปัตย์ เพื่อไปเป็นรองผู้ว่าฯ ทำให้ชวนนท์ซึ่งอยู่ลำดับถัดไป ได้รับเลื่อนขึ้นมาเป็น สส.แทน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 58 แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากวิทยาลัยนานาชาติ มหาวิทยาลัยมหิดล
หมวดหมู่:บุคคลจากคณะวิทยาศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
กรอบคุณวุฒิแห่งชาติ

**กรอบคุณวุฒิแห่งชาติ** (; NQF) เป็นระบบการโอนหน่วยกิตในสหราชอาณาจักร (ยกเว้นสกอตแลนด์) ที่พัฒนาในอังกฤษ โดยเฟรมเวิร์กนี้มีทั้งหมด 8 ระดับชั้น ครอบคลุมถึงระดับการศึกษามัธยมศึกษา (ระดับ 1-4) จนถึงระดับอุดมศึกษา ในระดับปริญญาโท (ระดับ 7) และปริญญาเอก (ระดับ 8) 

ในประเทศสกอตแลนด์มีระบบการศึกษาของตนเองโดยมี 12 ระดับ และใช้ระบบ Scottish Credit and Qualifications Framework

## อ้างอิง

## ดูเพิ่ม
* Thailand Qualifications Framework (TQF)

หมวดหมู่:การศึกษา
หมวดหมู่:สหราชอาณาจักร
กรอบมาตรฐานคุณวุฒิ

**กรอบมาตรฐานคุณวุฒิ** () นิยมย่อว่า **ทีคิวเอฟ** (TQF) เป็นกรอบงานสำหรับใช้เป็นฐานในการถ่ายโอนหน่วยกิตของสถาบันอุดมศึกษาในประเทศไทย จัดทำโดยวิธีการควบคุมคุณภาพการสอน พัฒนาโดยสำนักงานคณะกรรมการการอุดมศึกษา กรอบมาตรฐานคุณวุฒิของไทยพัฒนามาจากแนวคิด National Qualifications Framework ที่เป็นระบบควบคุมคุณภาพสำหรับการถ่ายโอนหน่วยกิต ของนักเรียนในระดับมัธยมศึกษาและอุดมศึกษาในสหราชอาณาจักร

เป้าหมายในอนาคตของทีคิวเอฟเพื่อให้นักศึกษาในประเทศกลุ่มอาเซียนสามารถถ่ายโอนหน่วยกิตกันได้ โดยในปัจจุบันมีอยู่สามประเทศที่เข้าร่วมโครงการนี้คือ ประเทศไทย ประเทศมาเลเซีย และ ประเทศอินโดนีเซีย

ทีคิวเอฟมีกระแสการคัดค้านจากนักวิชาการหลายท่าน รวมถึงการร่วมลงชื่อคัดค้านกว่า 400 คน

## เป้าปัจจัย
กรอบความรู้ของทีคิวเอฟ เน้นให้นักศึกษามหาวิทยาลัยมีการเรียนรู้ในด้าน (1) คุณธรรมและจริยธรรม (2) ความรู้ (3) ปัญญา (4) ความรับผิดชอบ และ (5) ทักษะอื่นที่เกี่ยวข้องในการทำงาน

## สาขาวิชา
ทีคิวเอฟเริ่มประกาศใช้เมื่อปี พ.ศ. 2552 โดยสำนักงานคณะกรรมการอุดมศึกษาแห่งชาติ บังคับใช้เฉพาะ 4 สาขา คือ การท่องเที่ยว พยาบาลศาสตร์ โลจิสติกส์ และ เทคโนโลยีสารสนเทศ สำหรับหลักสูตรที่ตั้งภายหลังปี 2553 และในปี พ.ศ. 2555 หลักสูตรที่ถูกจัดตั้งก่อนหน้าจำเป็นต้องสอดคล้องกับกรอบมาตรฐานนี้

ในสาขาอื่นที่จะมีผลบังคับใช้ตามมาได้แก่ วิศวกรรมศาสตร์ การบัญชี อุตสาหกรรมการเกษตร ครุศาสตร์ และ ศึกษาศาสตร์ซึ่งอยู่ในขั้นตอนการพิจารณาลงนาม

สำหรับสาขาอื่น ทางคณะอนุกรรมการได้เห็นชอบในการดำเนินการ ซึ่งได้แก่สาขาวิชา สัตวแพทยศาสตร์, วิทยาศาสตร์และคณิตศาสตร์, การแพทย์แผนไทยประยุกต์ (ตรี-บัณฑิตศึกษา), พยาบาลศาสตร์ (บัณฑิตศึกษา), บริหารธุรกิจ, เศรษฐศาสตร์, เกษตรศาสตร์ ป่าไม้และประมง, สถาปัตยกรรมศาสตร์, ภาษาไทย, ภาษาต่างประเทศ, สาธารณสุขศาสตร์, กายภาพบำบัด, สิ่งแวดล้อม, ศิลปกรรมศาสตร์, นิเทศศาสตร์, แพทยศาสตร์, เภสัชศาสตร์, ทันตแพทยศาสตร์, การบริหารการศึกษา, ครุศาสตร์อุตสาหกรรม, คติชนวิทยา

## อ้างอิง

## แหล่งข้อมูลอื่น
* กรอบมาตรฐานคุณวุฒิ , สำนักงานคณะกรรมการอุดมศึกษาแห่งชาติ
* การพัฒนารายละเอียดของหลักสูตร ตาม มคอ.2 และ TQF 

หมวดหมู่:การศึกษาในประเทศไทย
หมวดหมู่:การควบคุมคุณภาพ
ไฟป่าในประเทศโบลิเวีย พ.ศ. 2553

**ไฟป่าในประเทศโบลิเวีย พ.ศ. 2553** เป็นเหตุการณ์ที่นำไปสู่การประกาศสถานการณ์ฉุกเฉินของรัฐบาลโบลิเวีย พบว่ามีไฟป่าเกิดขึ้นมากกว่า 25,000 จุดทั่วประเทศ กินพื้นที่กว่า 1.5 ล้านเฮกเตอร์ (3.7 ล้านเอเคอร์) ไฟป่าได้ผลาญทำลายบ้านเรือนไปเกือบ 60 หลังคาเรือน โบลิเวียไม่สามารถรับมือกับไฟป่าดังกล่าวได้ เนื่องจากมีเครื่องบินบรรทุกน้ำไม่เพียงพอ

จุดที่เกิดไฟป่าเพิ่มขึ้นอย่างรวดเร็วจาก 17,000 จุดเมื่อวันที่ 15 สิงหาคมไปเป็นอย่างน้อย 25,000 จุดในอีกสามวันต่อมา ไฟในบางจุดร้อนแรงเสียจนนักดับเพลิงไม่สามารถที่จะเข้าใกล้พอที่จะควบคุมเพลิงไว้ได้ เบย์มาร์ เบเซร์รา หัวหน้าเจ้าหน้าที่ป่าไม้ของโบลิเวีย ได้อธิบายถึงไฟป่าว่า "หายนะจริง ๆ นี่เป็นหายนะทางสิ่งแวดล้อมเลย เราพบกับไฟป่าที่มีความสูงกว่า 50 เมตรและกำลังลุกลามขึ้นเรื่อย ๆ และประเทศของเราไม่มีศักยภาพเพียงพอที่จะดับไฟนี้ได้"

## ความเสียหาย
จนถึงปัจจุบัน ความเสียหายที่ร้ายแรงที่สุดเกิดขึ้นกับส่วนที่เป็นป่าฝนแอมะซอนของประเทศ ไฟป่าที่มีขนาดใหญ่ที่สุดพบบริเวณตะวันออกของประเทศติดกับชายแดนบราซิล ควันจากไฟป่าได้ส่งผลกระทบต่อเที่ยวบินจำนวนมากและทำให้ท่าอากาศยานขนาดเล็กต้องปิดให้บริการชั่วคราว
 ถึงแม้ว่าควันจะมีเพิ่มมากขึ้นเรื่อย ๆ แต่ท่าอากาศยานหลักของโบลิเวียในเมืองซานตากรุซเดลาเซียร์รายังคงเปิดให้บริการตามปกติ ในขณะที่ท่าอากาศยานท้องถิ่น 23 แห่งปิดให้บริการแล้ว

## การขอความช่วยเหลือจากประเทศเพื่อนบ้าน
เอโบ โมราเลส ประธานาธิบดีแห่งโบลิเวีย กล่าวว่า เขาได้ขอความช่วยเหลือจากประเทศเพื่อนบ้าน ได้แก่ บราซิลและอาร์เจนตินา เพื่อขอความช่วยเหลือในการดับไฟ แต่จนถึงวันที่ 21 สิงหาคม พ.ศ. 2553 ทั้งสองประเทศก็ยังมิได้ยื่นมือเข้ามาให้ความช่วยเหลือ

## สาเหตุ
เนื่องจากชาวชนบทได้ใช้ไฟในการเตรียมพื้นที่สำหรับการเพาะปลูก ประกอบกับภาวะภัยแล้งอย่างหนักในปีนี้ ทำให้พืชแห้งจัด ไฟจึงลุกลามอย่างควบคุมไม่ได้ ประชาชนจำนวนมากที่ถูกบังคับให้ย้ายออกจากที่อยู่อาศัยเนื่องจากไฟป่าได้สวดขอฝน แต่พยากรณ์อากาศระบุว่า ไม่มีฝนที่สามารถทำนายได้เร็ว ๆ นี้เลย

## อ้างอิง

หมวดหมู่:ภัยธรรมชาติในปี พ.ศ. 2553
หมวดหมู่:ไฟป่า
หมวดหมู่:อัคคีภัยในประเทศโบลิเวีย
อุทยานแห่งชาติกาซีรังคา

**อุทยานแห่งชาติกาซีรังคา** (, , ) เป็นอุทยานแห่งชาติในอำเภอโคลาฆาต (Golaghat) และ นากาโอน (Nagaon) ของรัฐอัสสัม ประเทศอินเดีย เป็นมรดกโลกซึ่งเป็นถิ่นอาศัยของแรดอินเดียจำนวนมากถึงสองในสามของโลก รายงานจากสำมะโนที่จัดขึ้นในเดือนมีนาคม ค.ศ. 2018 ซึ่งร่วมดำเนินการโดยกรมป่าไม้ของรัฐบาลอัสสัมและองค์การนอกภาครัฐด้านสัตว์ป่าบางส่วนที่ได้รับการยอมรับ ประชากรแรดในอุทยานแห่งชาติกาซีรังคามี 2,413 ตัว ประกอบด้วยแรดวัยผู้ใหญ่ 1,641 ตัว (เพศผู้ 642 ตัว, เพศเมีย 793 ตัว, ไม่ทราบเพศ 206 ตัว); วัยรุ่น 387 ตัว (เพศผู้ 116 ตัว, เพศเมีย 149 ตัว, ไม่ทราบเพศ 122 ตัว); และวัยเด็ก 385 ตัว

กาซีรังคายังเชิดหน้าชูตาด้วยมีประชากรเสือโคร่งหนาแน่นที่สุดในหมู่พื้นที่คุ้มครองด้วยกันทั่วโลกและจัดตั้งเขตสงวนพันธุ์เสือขึ้นในปี ค.ศ. 2006 อุทยานยังเป็นบ้านและแหล่งขยายพันธุ์ของประชากรจำนวนมากของช้าง ควายป่า และ กวางบึง กาซีรังคายังเป็น *[[พื้นที่สำคัญเพื่อการอนุรักษ์นก]]* โดยองค์การชีวปักษานานาชาติ (Birdlife International) สำหรับเพื่อการอนุรักษ์นกท้องถิ่น เมื่อเปรียบเทียบกับเขตคุ้มครองอื่นๆในประเทศอินเดียกาซีรังคาประสบความสำเร็จในการอนุรักษ์สิ่งแวดล้อมทางธรรมชาติเป็นอย่างมาก และด้วยตำแหน่งที่อยู่ริมขอบของจุดที่มีความหลากหลายทางชีวภาพสูงของเทือกเขาหิมาลัยตะวันออก อุทยานจึงมีความหลากหลายทางสปีชีส์สูงอย่างเห็นได้ชัด

อุทยานแห่งชาติกาซีรังคาประกอบไปด้วยทุ่งหญ้ากว้างขวาง ลุ่มน้ำท่วมถึง และป่าไม้เขตร้อนหนาแน่น มีแม่น้ำไหลผ่านถึง 4 สายรวมถึงแม่น้ำพรหมบุตร และอุทยานยังประกอบด้วยแหล่งน้ำขนาดเล็กจำนวนมาก นอกจากนี้กาซีรังคาเป็นประเด็นในหนังสือหลายเล่ม เพลงหลายเพลง และเอกสารหลายๆเรื่อง อุทยานพึ่งฉลองครบรอบหนึ่งร้อยปีหลังมีการจัดตั้งเป็นป่าสงวนในปี ค.ศ. 1905

## อ้างอิง

* Ghosh, S., Nandy, S., & Kumar, A. S. Rapid assessment of recent flood episode in Kaziranga National Park, Assam using remotely sensed satellite data. Current Science, 111(9), 1450–1451.

## อ่านเพิ่ม
* 
* 
* 
* 
* 
* 
* 
* 
* *[[Jaws of Death (documentary)|Jaws of Death]]*—a 2005 documentary by Gautam Saikia about Kaziranga animals being hit by vehicular traffic while crossing National Highway 37, winner of the Vatavaran Award.
* 
* 
* 

## แหล่งข้อมูลอื่น

* เว็บไซต์ทางการของกาซีรังคา 
* 
* 
* Department of Environment and Forests (Government of Assam)–Kaziranga
* Chaity- A legend of Human-Animal bondage by Abhishek Chakraborty
* Best things to do in Kaziranga National Park
* Rhino census in India's Kaziranga park counts 12 more

หมวดหมู่:แหล่งมรดกโลกในประเทศอินเดีย
หมวดหมู่:อุทยานแห่งชาติในประเทศอินเดีย
พิมพา จันทร์ประสงค์

**พิมพา จันทร์ประสงค์** (16 สิงหาคม พ.ศ. 2496 – 14 พฤษภาคม พ.ศ. 2561) เป็นนักการเมืองชาวไทย อดีตรัฐมนตรีประจำสำนักนายกรัฐมนตรีในรัฐบาลชวน หลีกภัย อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา อดีตสมาชิกสภาผู้แทนราษฎรจังหวัดนนทบุรี และอดีตกรรมการบริหารพรรคไทยรักไทย ต่อมาได้เป็นสมาชิกพรรคประชาธิปัตย์

## ประวัติ
พิมพา เกิดเมื่อวันที่ 16 สิงหาคม พ.ศ. 2496 ด้านครอบครัวสมรสกับนายถวิล จันทร์ประสงค์ มีบุตร ได้แก่ นายธรรมศักดิ์ จันทร์ประสงค์ นางสาวจิตรา จันทร์ประสงค์ นางสาวสุภาวดี จันทร์ประสงค์ นายมานะศักดิ์ จันทร์ประสงค์ นางสาวทิวลิป จันทร์ประสงค์ และนายวันชนะ จันทร์ประสงค์

สำเร็จการศึกษาระดับปริญญาตรี สาขาการจัดการทั่วไป จากมหาวิทยาลัยเกริก

## การทำงาน
พิมพา เข้าสู่การเมืองครั้งแรกในการเลือกตั้งสมาชิกสภาผู้แทนราษฎร พ.ศ. 2535 จากนั้นก็ได้รับการเลือกตั้งติดต่อกันเรื่อยมารวม 5 สมัย เคยดำรงตำแหน่งรัฐมนตรีประจำสำนักนายกรัฐมนตรี ในรัฐบาลชวน หลีกภัย ในปี พ.ศ. 2537 หรือคณะรัฐมนตรีไทย คณะที่ 50 ซึ่งได้รับโปรดเกล้าฯ แต่งตั้งให้เป็นรัฐมนตรีในคณะรัฐมนตรีเดียวกันกับผู้เป็นสามี คือ ถวิล จันทร์ประสงค์ และได้รับตำแหน่งรัฐมนตรีอีกครั้งในรัฐบาลบรรหาร ศิลปอาชา หรือคณะรัฐมนตรีไทย คณะที่ 51 ในปี พ.ศ. 2539 ในตำแหน่งรัฐมนตรีช่วยว่าการกระทรวงคมนาคม

ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549

ต่อมาในปี พ.ศ. 2556 ภายหลังจากพ้นโทษถูกตัดสิทธิทางการเมืองแล้ว พิมพาพร้อมกับมานะศักดิ์ บุตรชาย ได้เข้าเป็นสมาชิกพรรคประชาธิปัตย์ และได้รับการทาบทามจากทางพรรค เพื่อวางตัวให้เป็นผู้สมัคร สส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในนามพรรคประชาธิปัตย์ แต่ได้ถึงแก่อนิจกรรมเสียก่อน 

## ถึงแก่อนิจกรรม
พิมพา ถึงแก่อนิจกรรมเมื่อวันที่ 14 พฤษภาคม พ.ศ. 2561 ด้วยโรคไตวาย สิริอายุ 64 ปี มีพิธีพระราชทานเพลิงศพเมื่อวันที่ 26 พฤษภาคม พ.ศ. 2561 ณ วัดศรีเรืองบุญ อำเภอบางกรวย จังหวัดนนทบุรี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบางกรวย
หมวดหมู่:สกุลจันทร์ประสงค์
หมวดหมู่:นักการเมืองสตรีชาวไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:พรรคชาติไทย
หมวดหมู่:นักการเมืองพรรคพลังธรรม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคประชาธิปัตย์
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลในประวัติศาสตร์ไทย พ.ศ. 2516–2544
สมหมาย ภาษี

**สมหมาย ภาษี** (เกิด 26 มิถุนายน พ.ศ. 2487) เป็นนักเศรษฐศาสตร์ชาวไทย อดีตรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา อดีตรัฐมนตรีช่วยว่าการกระทรวงการคลัง ในรัฐบาลพลเอกสุรยุทธ์ จุลานนท์ อดีตรองปลัดกระทรวงการคลัง และอดีตประธานกรรมการด้านความยั่งยืน กำกับดูแลกิจการ และบริหารความเสี่ยง บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)

## ประวัติ
สมหมาย ภาษี เกิดเมื่อวันที่ 26 มิถุนายน พ.ศ. 2487 สำเร็จการศึกษาปริญญาตรีเศรษฐศาสตร์บัณฑิต (เกียรตินิยมดี) ในปี พ.ศ. 2510 และปริญญาโทสาขาเดียวกัน ในปี พ.ศ. 2513 จากมหาวิทยาลัยธรรมศาสตร์ จากนั้นได้เข้าศึกษาปริญญาโทด้านการวางแผนและพัฒนา ที่มหาวิทยาลัยวานเดอร์บิวล์ ประเทศสหรัฐอเมริกา และหลักสูตรการป้องกันราชอาณาจักร (วปอ.) รุ่นที่ 37 จากวิทยาลัยป้องกันราชอาณาจักร

## การทำงาน
สมหมาย ภาษี เคยดำรงตำแหน่งผู้ช่วยเลขานุการรัฐมนตรีว่าการกระทรวงการคลัง (นายสมหมาย ฮุนตระกูล) เมื่อปี พ.ศ. 2524 จากนั้นได้เข้ามารับตำแหน่งรองผู้ว่าการฝ่ายบริหาร การทางพิเศษแห่งประเทศไทย ในระหว่างปี พ.ศ. 2525 - พ.ศ. 2528 จากนั้นจึงกลับเข้ารับราชการในกระทรวงการคลัง ในตำแหน่งผู้เชี่ยวชาญด้านเงินกู้ ในปี พ.ศ. 2533 เป็นรองผู้อำนวยการสำนักงานเศรษฐกิจการคลัง ในปี พ.ศ. 2537 เป็นผู้ตรวจราชการกระทรวง ผู้อำนวยการสำนักงานเศรษฐกิจการคลัง และก้าวขึ้นสู่ตำแหน่งรองปลัดกระทรวงการคลัง ในปี พ.ศ. 2541 จนเกษียณอายุราชการ

สมหมาย ภาษี มีประสบการณ์ด้านการเงินการธนาคารโดยเคยเป็นประธานกรรมการบริหารธนาคารทหารไทย ในระหว่างปี พ.ศ. 2546 - 2549 นอกจากนี้สมหมายยังได้รับการแต่งตั้งให้เป็นประธานกรรมการสายการบินนกแอร์ ตั้งแต่วันที่ 11 กันยายน 2560

สมหมาย ภาษี เข้ามารับตำแหน่งสำคัญในด้านการเงินการคลังอีกครั้ง เมื่อได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ ซึ่งจัดตั้งขึ้นหลังการรัฐประหารในประเทศไทย พ.ศ. 2549 แต่ต้องพ้นจากตำแหน่งตามรัฐธรรมนูญแห่งราชอาณาจักรไทยมาตรา 182 (3) เนื่องจากศาลอาญา พิพากษาเมื่อวันที่ 13 ธันวาคม พ.ศ. 2550 ตัดสินจำคุก 2 ปี โดยไม่รอลงอาญา จากกรณีการปฏิบัติหน้าที่โดยมิชอบในการสั่งพักงาน นายทัศพงษ์ วิชชุประภา ผู้บริหารบริษัท ไทยเดินเรือทะเล จำกัด เมื่อปี พ.ศ. 2547

ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:นักธุรกิจชาวไทย
หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แองเจิ้ลสาวพิทักษ์จักรวาล

**แองเจิ้ลสาวพิทักษ์จักรวาล** หรือ **แกแล็คซี่ แองเจล รูน** () () เป็นอนิเมะภาคต่อของแกแล็คซี่ แองเจล ผลิตโดย BROCCOLI แนว sci-fi comady ตั้งแต่วันเดือนตุลาคม ปี ค.ศ. 2006 จนจบ ในเมืองไทยฉายที่แก๊งการ์ตูน แชนแนล และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์ 

## เนื้อเรื่อง
เรื่องราวของ "แองเจิ้ลสาวพิทักษ์จักรวาล" จะเป็นเรื่องราวของหน่วย หน่วยรูนแองเจิ้ล มีหน้าที่หลักคือค้นหา เทคโนโลยีที่สาบสูญ ของ ของชาวทราสบาส เพื่อนำมาใช้งานรักษาความสงบสุขของดาวสบาส และ ต้องเข้าไปพัวพันกับสงครามต่างๆ

## ตัวละคร
### หน่วยรูนแองเจิ้ล
***แอพปริคอท ซากุราบะ**  (ริโกะ)
:น้องสาวมิวฟิล มีนิสัยร่าเริงและมีมนุษยสัมพันธ์ดี ทำอาหารเก่งกว่าพี่สาวของเธอ 
***อานิช อาจิส**
:สาวห้าวบ้าพลัง ชื่นชอบการขโมยของและติดหนี้สินจากหลายแห่ง ไม่ถูกชะตากับเรื่องโลคลาภ คอยต่อล้อต่อเถียงกับลิลลี่เป็นประจำ
***ลิลลี่ C. เชอร์เบต**
:สาวเงียบผู้ชื่นชอบวิถีแห่งซามูไร มักต่อล้อต่อเถียงกับอานิซบ่อยครั้งตั้งแต่เมื่อครั้งที่เธอเข้ารับราชการพร้อมกับอานิซ
***นาโนนาโน พุดดิ้ง**
:แอนดรอย์สาว เป็นลูกสาวของวานิลลา H. มีความสามารถในการรวมร่างได้อย่างไร้ขีดจำกัด
***คาลัวร์/เตกีลา มาโจรัม** พากย์โดย อายะ ฮิราโนะ
:หญิงสาว2บุคลิก ชื่นชอบการปรุงยาและเครื่องสำอาง เมื่อเป็นคาลัวร์จะมีนิสัยอ่อนไหวและอ่อนหวาน พูดจาไพเราะ แต่เมื่อเปลี่ยนเป็นเตกีร่า จะมีนิสัยห้าวหาญและไม่กลัวใคร  
***อิซาโยอิ นัตสึเมะ**  :สมาชิกคนที่6ของหน่วยรูนแองเจิล(ไม่ปรากฏตัวในอนิเมะ ชื่อคล้ายคลึงกับ   มีการสันษฐานจากคนอ่านมังงะว่าอาจเป็นพี่ น้องกัน)
***คาซึยะ ชิรานามิ**
***โรเซล มาติอุส**

### ตัวละครอื่น
*คุเฮน บาม 
*ผู้การอิซาเบลล่า 

### หน่วยมูนแองเจิ้ล
*มิลฟิล ซากุราบะ 
*ฟอร์เต้ สโตลเล่น
*รันฟา ฟรานบัวส์ 
*มินต์ บลองมังคซ
*วานิลา เอส
*คาราสุมะ จิโตเสะ

## รายชื่อตอน

## ดูเพิ่ม
*แกแล็คซี่ แองเจล

## แหล่งข้อมูลอื่น
* BROCCOLI's official ''Project G.A.'' website 
* Official site for Angel-Rune 

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:อนิเมะ
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:แซทเทลไลท์
วัดราษฎร์สามัคคี (ตำบลโพนทราย)

**วัดราษฎร์สามัคคี**  เดิมมีชื่อว่า  วัดโพธิ์ไทร ตั้งอยู่หมู่ที่ 3 ตำบลโพนทราย อำเภอเมืองมุกดาหาร จังหวัดมุกดาหาร สังกัดคณะสงฆ์มหานิกาย โดยมี เจ้าคุณพระยา มาก่อสร้างวัดในสมัยนั้น ในพื้นที่ 3 ไร่ 80 ตารางวา  สิ่งก่อสร้างในวัดมี กุฎิสงฆ์ 2 หลัง ศาลาการเปรียญ กว้าง 16 เมตร ยาว 26 เมตร 1 หลัง โรงครัว 1 หลัง ห้องสุขา 8 ห้อง อุโบสถ 1 หลัง

วัดราษฎร์สามัคคีตั้งวัด เมื่อ พ.ศ. 2456 ได้รับพระราชทานวิสุงคามสีมา เมื่อ พ.ศ. 2458  เขตวิสุงคามสีมายาว 5 วา 2 ศอก 1 คืบ 4 นิ้ว  กว้าง 4 วา 1 ศอก 1 คืบ 

ก่อสร้างอุโบสถครั้งแรก เมื่อปี พ.ศ. 2440 โดยเจ้าคุณพระยาและสมโภชน์เมื่อปี พ.ศ. 2456 สร้างอุโบสถครั้งที่ 2 เมื่อปี พ.ศ. 2514 จนแล้วเสร็จเมื่อปี พ.ศ. 2517 สร้างอุโบสถครั้งที่3เมื่อปี พ.ศ. 2540 จนแล้วเสร็จเมื่อปี พ.ศ. 2544 โดยใช้งบประมาณทั้งสิ้น 1,033,354 บาท (หนึ่งล้านสามหมื่นสามพันสามร้อยบาทถ้วน)

## รายนามเจ้าอาวาส
# หลวงพ่อทุม ตั้งแต่ พ.ศ. 2401 – 2426
# หลวงปู่แคน ตั้งแต่ พ.ศ. 2427 – 2449
# หลวงปู่สน   ตั้งแต่ พ.ศ. 2450 – 2470
# มีพระมาจำพรรษาเป็นครั้งคราว ตั้งแต่ พ.ศ. 2471 - 2481
# พระหล่ำ ตั้งแต่ พ.ศ. 2482 – 2488
# พระดี ตั้งแต่ พ.ศ. 2489 – 2494
# หลวงปู่แสง   ตั้งแต่ พ.ศ. 2495 – 2498
# พระอธิการทองหลัง จันทโร ตั้งแต่ พ.ศ. 2499 – 2507
# เจ้าอธิการสมัย  ปริปุณโณ ตั้งแต่ พ.ศ. 2508 – 2528
# พระอธิการอารีย์ ตั้งแต่ พ.ศ. 2528 – 2534
# พระครูนันทมงคลธรรม ตั้งแต่ พ.ศ. 2534 – 2549
# พระดิเรก  อภินนฺโท ตั้งแต่ พ.ศ. 2549 – ปัจจุบัน

## อ้างอิง

ราษฎร์สามัคคี
หมวดหมู่:สิ่งก่อสร้างในอำเภอเมืองมุกดาหาร
เรเบลฮาร์ต

**เรเบลฮาร์ต** (Rebel Heart) เป็นเพลงของวงดนตรี โฟลค/ป๊อบ/ร็อค ชาวไอริช ชื่อวง เดอะคอรร์ส (“The Corrs”) ในอัลบั้มที่สามชื่ออินบลู (“In Blue”) เพลงนี้เป็นเพลงบรรเลง มีอิทธิพลดนตรีเซลติค ประกอบด้วย ไวโอลิน, “bodhran” (กลองของไอริชมีหนังแกะอยู่ข้างเดียว เป็นกลองตื้นๆ) และ “tin whistle” (เครื่องเป่าประเภทฟลุทของไอริช)

เพลงนี้แต่งได้อย่างยอดเยี่ยมโดย Sharon Corr เดิมเป็นส่วนหนึ่งของงานที่ทำให้ซีรีส์สี่ตอนชื่อ “Rebel Heart” ของ BBC ประเทศไอรแลนด์ ต่อมาภายหลังวง the Corrs ได้รวมเพลงนี้เข้ามาในอัลบั้มด้วย เพลงนี้ได้รับการเสนอเข้าชิงรางวัลแกรมมี่ สาขาเพลงบรรเลงร่วมสมัยยอดเยี่ยม ในเดือนมกราคม 2001 เว็บไซต์ ของวง the Corrs เขียนถึงคำพูดของ Sharon ว่า


"ดิฉันแต่งเพลงนี้ในมาลิบู ตอนที่เรากำลังอัดอัลบั้ม “Talk on Corners” แล้วก็ทิ้งไว้เฉยๆอยู่นาน แล้วพอดี BBC ก็กำลังมองหาดนตรีสำหรับละครใหญ่เรื่อง “Easter Rising” ซึ่งเป็นเหตุการณ์ที่เกิดขึ้นในประเทศไอร์แลนด์ปี 1916 เพลงนี้มีความเป็นไอริชอยู่แล้ว และเราก็เพิ่มเสียงของ “tin whistle” และอย่างอื่นด้วยให้เข้ากับละคร"


## อ้างอิง
  
## แหล่งข้อมูลอื่น
* เว็บไซต์อย่างเป็นทางการ 

หมวดหมู่:เดอะ_คอรร์ส
สถานีวอสตอค

**สถานีวอสตอค** () เป็นสถานีวิจัยในทวีปแอนตาร์กติกาของรัสเซีย (อดีตสหภาพโซเวียต) ที่ซึ่งสามารถตรวจวัดอุณหภูมิที่ต่ำที่สุดบนโลกเท่าที่เคยบันทึก โดยวัดได้  สถานีดังกล่าวทำการวิจัยเกี่ยวกับการเจาะแกนน้ำแข็งและการวัดความเข้มข้นของสนามแม่เหล็ก วอสตอคหรือวัสตอค (เป็นภาษารัสเซียหมายถึง "ตะวันออก") ตั้งชื่อตามชื่อเรือของฟาเบียน ฟอน เบลลิงส์เฮาเซิน นักสำรวจทวีปแอนตาร์กติกา 

## รายละเอียด
thumb|right|250px|ภาพแกนน้ำแข็งซึ่งถูกเจาะขึ้นที่สถานีวอสตอค บางส่วนของสถานีเห็นอยู่ด้านหลัง 
สถานีวิจัยวอสตอคตั้งอยู่จากขั้วโลกใต้ราว 1,300 กิโลเมตร บนใจกลางแผ่นน้ำแข็งแอนตาร์กติกตะวันออกภายในพื้นที่ออสเตรเลียนแอนตาร์กติกเทร์ริทอรี แต่เนื่องจากออสเตรเลียเป็นประเทศผู้ลงนามในระบบสนธิสัญญาแอนตาร์กติก ทำให้ออสเตรเลียไม่ได้ใช้สิทธิ์ความเป็นอธิปไตยเหนือพื้นที่ดังกล่าว 

สถานีวอสตอคตั้งอยู่ใกล้กับบริเวณที่เหมาะสำหรับการสังเกตการเปลี่ยนแปลงทรงกลมสนามแม่เหล็กโลก การศึกษาอื่น ๆ เกี่ยวข้องกับธรณีฟิสิกส์ การแพทย์ วิชาการแผ่รังสีและภูมิอากาศวิทยา

สถานีดังกล่าวตั้งอยู่เหนือระดับน้ำทะเล  และเป็นหนึ่งในสถานีวิจัยที่ตั้งอยู่ห่างไกลที่สุดบนทวีปแอนตาร์กติกา สถานีดังกล่าวได้รับเสบียงจากสถานีมีร์นืย ซึ่งตั้งอยู่บนชายฝั่งของทวีป สถานีดังกล่าวมีนักวิทยาศาสตร์และวิศวกรทำงานอยู่ 25 คนในฤดูร้อน แต่ในช่วงฤดูหนาว จำนวนผู้ที่ทำงานลดเหลือ 13 คน

## อ้างอิง

## แหล่งข้อมูลอื่น

* Official website Arctic and Antarctic Research Institute 
* Vostok Station page
* Vostok average temperature data
* Vostok current met data
* Antarctic Connection article on Vostok Station
* COMNAP Antarctic Facilities
* COMNAP Antarctic Facilities Map

หมวดหมู่:ก่อตั้งในปี พ.ศ. 2500
หมวดหมู่:การสำรวจขั้วโลก
ลามาลินเช

[thumb|300px|อนุสาวรีย์ลามาลินเช เป็นส่วนหนึ่งของ Monumento al Mestizaje ในกรุง[เม็กซิโกซิตี]]
**ลามาลินเช** (); ประมาณ พ.ศ. 2039 หรือ พ.ศ. 2048 - ประมาณ พ.ศ. 2072) หรือที่รู้จักในชื่อ **มาลินต์ซิน** (), **มารีนัลลี** () หรือ **ดอญญามารินา** () เป็นสตรีชาวนาอัวจากชายฝั่งอ่าวเม็กซิโกผู้มีบทบาทสำคัญในการยึดครองเม็กซิโกของชาวสเปน เธอทำหน้าที่เป็นล่าม ที่ปรึกษา และสื่อกลางระหว่างชาวสเปนกับชนพื้นเมือง เธอทำหน้าที่นี้แก่เอร์นัน กอร์เตส เธอเป็นหนึ่งในทาสชาวพื้นเมืองยี่สิบคนที่กอร์เตสได้รับมอบมาจากดินแดนโปโตนชันในปี พ.ศ. 2062 หลังจากนั้นเธอได้กลายเป็นชู้รักของกอร์เตสและให้กำเนิดบุตรชายคนแรกชื่อ มาร์ติน กอร์เตส ซึ่งถือเป็นชาวเมสติโซ (บุตรระหว่างชนพื้นเมืองกับคนผิวขาว) คนแรก ๆ

## อ้างอิง
* Hernando Cortes on the Web : Malinche / Doña Marina  (resources)
* Pre-Columbian Women 
* "Reinterpreting Malinche"  by John Taylor, *Ex Post Facto* (2000)
* Leyenda y nacionalismo: alegorías de la derrota en La Malinche y Florinda "La Cava", Spanish-language article by Juan F. Maura comparing La Cava and Mexican Malinche.
* Díaz del Castillo, Bernal (1963) [1632]. The Conquest of New Spain. J. M. Cohen (trans.). London: The Folio Society.
* Maura, Juan Francisco.Women in the Conquest of the Americas. Translated by John F. Deredita. New York: Peter Lang, 1997.
* (Spanish) Maura, Juan Francisco. Españolas de ultramar. Valencia: Universidad de Valencia, 2005. 
* Traditions and Encounters - A Global Perspective on the Past, by Bentley and Ziegler.

หมวดหมู่:บุคคลที่เกิดในคริสต์ทศวรรษ 1490
หมวดหมู่:บุคคลที่เกิดในคริสต์ทศวรรษ 1500
ลามาลินเช
การทหารจำลอง

**การทหารจำลอง** () เป็นแบบจำลองการปฏิบัติงานทางการทหารโดยองค์กรการทหารจำลอง (VMO) องค์กรการทหารจำลองโดยทั่วไปมีการแสดงตนบนอินเทอร์เน็ตเช่นเดียวกับองค์กรการทหารจริงๆไม่ถึง 25 องค์กร องค์กรการทหารจำลองที่มีการใช้งานในปัจจุบันมีหลายพันคนที่เกี่ยวข้อง คล้ายกับพวกกลุ่มคนเล่นเกมที่รวมตัวกัน แต่ที่แตกตกต่างกันคือ องค์กรการทหารจำลองเป็นกลุ่มเน้นเหมือนชีวิตจริงมากที่สุด

## ระบบ Realism และ Immersion
องค์กรทหารจำลองแต่ละที่จะเลือกใช้ระบบ immersive หรือ realism หรือใช้ทั้ง2อย่าง โดย องค์กรทหารจำลองทั้งหมดจะมีการรวมคะแนน และนำไปใช้ระบบโลจิสติกของการทหาร รวมทั้งรูปแบบเศรษฐศาสตร์ด้วย ตัวเลือกทั้ง 2 ตัวนี้จึงเป็นที่น่าสนใจและนิยมกัน ซึ่งเป็นสิ่งที่มีประโยชน์กับลูกศิษย์

## ดูเพิ่ม
* สนามรบจำลอง

หมวดหมู่:ชุมชนเสมือน
สถานีวิทยุกระจายเสียงเพื่อการเกษตร

พ.ศ. 2503 พลเอกสุรจิต  จารุเศรณี รัฐมนตรีว่าการกระทรวงเกษตรและสหกรณ์สมัยนั้น ได้พิจารณาเห็นว่ามีสถานีวิทยุจำนวนมากในประเทศไทยจึงน่าจะมีสถานีวิทยุฯ เพื่อเป็นสื่อในการถ่ายทอดความรู้และวิชาการทางด้านการเกษตรให้เกษตรกรได้นำไปปรับปรุงการทำไร่นารวมทั้งเผยแพร่ข่าวโดยเฉพาะข่าวราคาสินค้าเกษตรกรรมซึ่งมีความสำคัญต่อเกษตรกรอย่างยิ่งซึ่งเกษตรกร ควรจะได้รับทราบความเคลื่อนไหวของผลิตผลการเกษตรทั้งภายในและต่างประเทศทุกระยะ เพื่อจะได้วางแผนการผลิตได้ถูกต้องโดยได้รับผลกำไรสูงสุดและไม่ถูกเอาเปรียบจากพ่อค้าคนกลางและข่าวดินฟ้าอากาศซึ่งมีความเกี่ยวข้องกับการเพาะปลูกและเพื่อเตรียมการในด้านการเกษตรและหลีกเลี่ยงภัยธรรมชาติในขณะนั้น พลเอกสุรจิต จารุเศรณีดำรงตำแหน่งอธิบดีกรมประชาสัมพันธ์ได้จัดตั้งคณะกรรมการร่วมระหว่างกระทรวงเกษตรและสหกรณ์กับกรมประชาสัมพันธ์ดำเนินการกระจายเสียงวิทยุการเกษตรขึ้นโดยใช้ห้องส่งกระจายเสียงของสถานีวิทยุ ปชส.8 ที่ซอยอารีย์ ถนนพหลโยธิน ซึ่งเดิมเป็นห้องส่งกระจายเสียงภาคภาษาจีน

## ประวัติ
สถานีวิทยุกระจายเสียงเพื่อการเกษตร เริ่มดำเนินการกระจายเสียงครั้งแรกเมื่อวันที่ 22 มกราคม พ.ศ. 2509 โดยมีพลเอกสุรจิต จารุเศรณี เป็นประธานกรรมการโดยให้กรมประชาสัมพันธ์รับผิดชอบในด้านห้องส่งกระจายเสียง เครื่องส่งกระจายเสียงและเทคนิคการกระจายเสียงส่วนกระทรวงเกษตรฯ รับผิดชอบเกี่ยวกับการผลิตรายการกระจายเสียงทั้งหมด โดยใช้ชื่อว่า สถานีวิทยุ ปชส.8 วิทยุการเกษตร ส่งกระจายเสียงในระบบ เอ เอ็ม ความถี่ 1386 กิโลเฮิรตซ์ ด้วย กำลังส่ง 10 กิโลวัตต์ เมื่อวันที่ 1 เมษายน พ.ศ. 2509 กระทรวงเกษตรและสหกรณ์ ได้โอนงานสถานีวิทยุ ปชส.8 วิทยุการเกษตร ไปขึ้นกับกรมกสิกรรม พระเจ้าวรวงศ์เธอ พระองค์เจ้าจักรพันธ์เพ็ญศิริ อธิบดีกรมกสิกรรมสมัยนั้น ทรงเป็นประธานกรรมการสถานีวิทยุ ปชส.8 วิทยุการเกษตรต่อมาในปี2511มีการสถาปนากรมส่งเสริมการเกษตรขึ้นกระทรวงเกษตรและสหกรณ์ได้ โอนงานสถานีวิทยุ ปชส.8 วิทยุการเกษตร ไปอยู่ในความควบคุมดูแลของฝ่ายประชาสัมพันธ์ กองเกษตรสัมพันธ์ กรมส่งเสริมการเกษตร และในปี 2524 กรมส่งเสริมการเกษตร ขออนุมัติสำนักงาน กพ แยกงานสถานีวิทยุ ปชส.8 วิทยุการเกษตร มาจัดตั้งเป็น ฝ่ายวิทยุการเกษตร สังกัด กองเกษตรสัมพันธ์ เช่นเดิม (ปัจจุบันฝ่ายวิทยุการเกษตร สังกัดสำนักพัฒนาการถ่ายทอดเทคโนโลยี กรมส่งเสริมการเกษตร) และในปี 2528 ได้เปลื่ยนชื่อใหม่จากสถานีวิทยุ ปชส.8 วิทยุการเกษตร เป็น สถานีวิทยุกระจายเสียงเพื่อการเกษตร

## การออกอากาศ
ปัจจุบัน **สถานีวิทยุกระจายเสียงเพื่อการเกษตร** ได้จัดทำรายการ ณ ห้องส่งสถานีวิทยุกระจายเสียงเพื่อการเกษตร อาคารสถานีวิทยุกระจายเสียงเพื่อการเกษตร ณ เกษตรกลางบางเขน และ ส่งออกอากาศ ณ อาคารเครื่องส่งกระจายเสียง สถานีวิทยุกระจายเสียงเพื่อการเกษตร ศูนย์วิจัยข้าว อำเภอธัญบุรี จังหวัดปทุมธานี เพราะพื้นที่เกษตรกลางบางเขนอยู่ในเขตทางขึ้นลงของเครื่องบินของท่าอากาศยานนานาชาติดอนเมือง และท่าอากาศยานทหารดอนเมือง (บน.6) จึงไม่สามารถตั้งเสาอากาศด้วยความสูงได้ เช่นเดียวกับสถานีวิทยุกระจายเสียงมหาวิทยาลัยเกษตรศาสตร์ จึงต้องส่งออกอากาศด้วยการถ่ายทอดสัญญาณไป  ณ อำเภอธัญบุรี

## ดูเพิ่ม
* กรมส่งเสริมการเกษตร

## อ้างอิง
ยาแผนปัจจุบัน

**ยาแผนปัจจุบัน** คือ ยาที่มุ่งหมายสำหรับใช้ในการประกอบวิชาชีพเวชกรรม การประกอบโรคศิลปะแผนปัจจุบัน หรือการบำบัดโรคสัตว์
รางวัลพระราชทานพระสุรัสวดี ครั้งที่ 13 ประจำปี พ.ศ. 2532

**รางวัลพระราชทานพระสุรัสวดี ครั้งที่ 13 ประจำปี พ.ศ. 2532** (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 18 พฤศจิกายน พ.ศ. 2532 ณ ห้องส่งใหญ่ สถานีโทรทัศน์สีกองทัพบกช่อง 7 

## ผู้ได้รับรางวัล
### ตุ๊กตาทอง
### รางวัลตุ๊กตาทอง

### รางวัลพิเศษ ดาราทอง และ ตุ๊กตาเงิน

## อ้างอิง
* http://www.thaifilm.com/awardsDetail.asp?id=49 

หมวดหมู่:รางวัลตุ๊กตาทอง
หมวดหมู่:พ.ศ. 2532
รางวัลพระราชทานพระสุรัสวดี ครั้งที่ 12 ประจำปี พ.ศ. 2531

**รางวัลพระราชทานพระสุรัสวดี ครั้งที่ 12 ประจำปี พ.ศ. 2531** (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 26 พฤศจิกายน พ.ศ. 2531  ณ ห้องส่งใหญ่ สถานีโทรทัศน์สีกองทัพบกช่อง 7 

## ผู้ได้รับรางวัล
### ตุ๊กตาทอง
### รางวัลตุ๊กตาทอง

### รางวัลพิเศษ ตุ๊กตาเงิน

## อ้างอิง
* http://www.thaifilm.com/awardsDetail.asp?id=50 
* http://topicstock.pantip.com/chalermthai/topicstock/2007/05/A5393409/A5393409.html

หมวดหมู่:รางวัลตุ๊กตาทอง
หมวดหมู่:พ.ศ. 2531
รางวัลพระราชทานพระสุรัสวดี ครั้งที่ 15 ประจำปี พ.ศ. 2534

**รางวัลพระราชทานพระสุรัสวดี ครั้งที่ 15 ประจำปี พ.ศ. 2534** (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผล ณ ห้องส่งใหญ่ สถานีโทรทัศน์สีกองทัพบกช่อง 7 

## ผู้ได้รับรางวัล
### ตุ๊กตาทอง
### รางวัลตุ๊กตาทอง

### รางวัลพิเศษ

## อ้างอิง
* http://www.thaifilm.com/awardsDetail.asp?id=47 

หมวดหมู่:รางวัลตุ๊กตาทอง
หมวดหมู่:พ.ศ. 2534
โพรเฟสเซอร์ กรีน

**สตีเฟน พอล แมนเดอร์สัน** () เกิดเมื่อวันที่ 27 พฤศจิกายน ค.ศ. 1983 ที่อีสต์ลอนดอน ประเทศอังกฤษ เป็นที่รู้จักในชื่อ **โพรเฟสเซอร์ กรีน** () เป็นแร็ปเปอร์ชาวอังกฤษ เขาเซ็นสัญญากับค่ายเดอะบีตส์ ดำเนินงานโดยไมก์ สกินเนอร์และเท็ด เมย์เฮม เขาอยู่ในสังกัดจนถึงวันที่ 12 กุมภาพันธ์ ค.ศ. 2008 ต่อมาเขาชนะในการแข่งขัน จัมป์ออฟมายสเปซ ซึ่งเป็นการแข่งขันดวลการแร็ป ชนะเงิน 50,000 ปอนด์ เมื่อเดือนกรกฎาคม ค.ศ. 2009 ในปี 2009 เขาทำงานร่วมกับลิลี อัลเลน ในทัวร์คอนเสิร์ตของเธอในปี 2009

เมื่อเขาอายุ 18 ปี เขาออกมิกซ์เทปชุดแรกชื่อชุด  *Lecture #1* ออกในปี 2006 ปัจจุบันเขาเซ็นสัญญากับค่ายเวอร์จินเรเคิดส์ ออกซิงเกิล  "I Need You Tonight" เขายังได้ร่วมงานกับลิลี อัลเลน ในเพลง "Just Be Good to Green" เขายังออกทัวร์ร่วมกับแร็ปเปอร์อเมริกัน เดอะเกม ในลอนดอน

## อ้างอิง

หมวดหมู่:แร็ปเปอร์อังกฤษ
หมวดหมู่:ผู้เขียนอัตชีวประวัติชาวสหราชอาณาจักร
หมวดหมู่:ผู้รอดชีวิตจากการถูกแทง
เอกแซมเพิล

**เอลเลียต จอห์น กลีฟ** () หรือเป็นที่รู้จักในชื่อ **เอกแซมเพิล** () เกิดเมื่อวันที่ 20 มิถุนายน ค.ศ. 1982 เป็นนักร้องและแร็ปเปอร์ชาวอังกฤษ เซ็นสัญญากับค่ายดาตาเรเคิดส์

ในปี 2000 เขาเข้าศึกษาที่มหาวิทยาลัยโรแยลฮอลโลเวย์ ในลอนดอน ศึกษาเกี่ยวกับการกำกับภาพยนตร์ ขณะที่เรียนอยู่ในมหาวิทยาลัย เขาเริ่มเป็นเอ็มซีแนวเพลงการาจ เพื่อหารายได้ ในช่วงนี้เองที่เขาพบกับโจเซฟ การ์ดเนอร์ หรือ รัชเชอร์ โปรดิวเซอร์ ที่ต่อมาเขาได้ร่วมงานด้วย เอกแซมเพลและรัชเชอร์ได้ร่วมกันทำคอนเซปต์อัลบั้ม ในบูธมหาวิทยาลัย ของภาควิชาภาพยนตร์ รวมถึงเพลงแรก "A Pointless Song" หลังเรียนจบในปี 2003 เขาย้ายไปออสเตรเลีย เป็นเวลา 1 ปี 

หลังจากที่เขากลับมายังลอนดอน เขาเริ่มทำงานด้านดนตรี ออก 3 ซิงเกิลกับค่ายเพลงของตัวเอง หลังจากนั้นเขาเซ็นสัญญากับค่ายเพลงเดอะบีตส์ ในเดือนเมษายน 2006 เขาออกอัลบั้มชุด  "What We Made" ในเดือนพฤศจิกายน 2006 กับค่ายเดอะบีตส์ 

เอกแซมเพิล ออกซิงเกิลแรกจากอัลบั้มชุดที่ 2 ที่ชื่อชุด "Watch The Sun Come Up" กับค่ายดาตาเรเคิดส์ ซึ่งประสบความสำเร็จบนชาร์ตยูเคซิงเกิลส์ชาร์ต ติดอันดับ 19 อยู่ในท็อป 40 นาน 4 อาทิตย์ จากนั้นออกซิงเกิลที่ 2 ที่ชื่อ *"[[Won't Go Quietly (song)|Won't Go Quietly]]"* ขึ้นชาร์ตยูเคซิงเกิลส์ชาร์ตที่อันดับ 6 ส่วนซิงเกิลที่ 3 "Kickstarts" ซึ่งโปรดิวซ์โดยซับโฟกัส ประสบความสำเร็จ ติดชาร์ตยูเคซิงเกิลส์ชาร์ต ที่อันดับ 3 จากนั้นได้ออกอัลบั้มชุด "Won't Go Quietly" เมื่อวันที่ 21 มิถุนายน ค.ศ. 2010 อัลบั้มติดอันดับ 4 บนยูเคอัลบั้มส์ชาร์ต

## อ้างอิง

## แหล่งข้อมูลอื่น
* 
* 
* Chernobyl Documentary (Windows Media) 
* Chernobyl Documentary (Quicktime) 
* Example MTV Interview

หมวดหมู่:แร็ปเปอร์อังกฤษ
การโจมตีทางอากาศที่บารี

**การโจมตีทางอากาศที่บารี** () เป็นปฏิบัติการโจมตีทางอากาศของฝูงบินทิ้งระเบิดนาซีเยอรมนีต่อกองทัพฝ่ายสัมพันธมิตรที่เมืองท่าบารี ประเทศอิตาลี เมื่อวันที่ 2 ธันวาคม ค.ศ. 1943 โดยฝ่ายเยอรมันได้ใช้เครื่องบินทิ้งระเบิดยุงเคอร์ ยู88 จำนวน 105 ลำ แห่งกองบินที่ 2 (Luftflotte 2) ทำการทิ้งระเบิดใส่เรือและกำลังคนที่ปฏิบัติการสนับสนุนฝ่ายสัมพันธมิตรในการทัพอิตาลีอย่างไม่คาดฝัน และสามารถทำลายเรือสินค้าและเรือขนส่งในท่าเรือบารีได้ 17 ลำ

การโจมตีดังกล่าวซึ่งกินเวลาไม่ต่ำกว่า 1 ชั่วโมง ทำให้ท่าเรือแห่งนี้ไม่สามารถใช้การได้จนถึงเดือนกุมภาพันธ์ ค.ศ. 1944 และเหตุการณ์ครั้งนี้ก็ได้รับการขนานนามว่า "เหตุการณ์เพิร์ลฮาเบอร์น้อย" ("Little Pearl Harbor") ทั้งนี้แก๊สมัสตาร์ดที่รั่วออกมาจากเรือสินค้าที่ถูกจมลำหนึ่งเป็นตัวการสำคัญที่ทำให้มียอดผู้เสียชีวิตเพิ่มขึ้น

## อ้างอิง


หมวดหมู่:ประวัติศาสตร์อิตาลี
หมวดหมู่:การทัพอิตาลี (สงครามโลกครั้งที่สอง)
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับเยอรมนี
*
แกดเจ็ต

**แกดเจ็ต** () มีสองความหมายด้วยกัน คือ โปรแกรมคอมพิวเตอร์เสริมขนาดเล็ก ที่ช่วยให้ผู้ใช้ใช้งานได้ง่ายขึ้น เปรียบเสมือนชอตคัต เช่น การบอกเวลาจากนาฬิกา การติดตามข่าวสาร ฟังวิทยุ หรือตรวจสอบราคาหุ้น โดยแกดเจ็ตจะช่วยย่นเวลาในการเปิดเบราว์เซอร์เพื่อเรียกดูข้อมูลทีละรายการ เปลี่ยนเป็นการนำข้อมูลดังกล่าวมาไว้บนเดสต์ทอป ในอีกความหมายถึง แกดเจ็ต คือ อุปกรณ์หรือสิ่งประดิษฐ์ที่นำมาใช้กับโน้ตบุ๊กหรืออาจจะหมายถึงของเล่นไฮเทคที่มีความล้ำยุค

## อ้างอิง

หมวดหมู่:เทคโนโลยี
นกอีเสือลาย

**นกอีเสือลาย** หรือ **นกอีเสือลายเสือ** () เป็นนกจับคอนขนาดเล็กในสกุล *[[Lanius]]* ในวงศ์นกอีเสือ (Laniidae) มีถิ่นอาศัยในแถบเอเชียตะวันออก มักพบอยู่ตามลำพัง กินสัตว์ขนาดเล็กเป็นอาหาร ทำรังบนต้นไม้ วางไข่ 3-6 ใบ

## ลักษณะ
นกอีเสือลายมีแถบหนาสีดำคาดตา จะงอยปากเป็นสีดำ หางสั้น ด้านใต้ของลำตัวเป็นสีขาว กระหม่อมและท้ายทอยมีสีเทา ด้านบนของลำตัวเป็นสีน้ำตาลแดงและมีขอบขนแต่ละเส้นเป็นสีดำ ทำให้เห็นเป็นลายพาดอันเป็นที่มาของชื่อ นกตัวเมียมีสีสันคล้ายตัวผู้แต่ไม่เข้มเท่า หัวตาและคิ้วเป็นสีขาว มีลายพาดในแนวตั้งที่ด้านข้างของลำตัว นกวัยอ่อนมีปากสีเนื้อ ด้านบนของลำตัวเป็นสีน้ำตาลตั้งแต่กระหม่อมจรดหางและไม่มีแถบคาดตาสีดำ มีลายทั่วทั้งตัวยกเว้นด้านใต้และด้านข้างของลำคอ

## การกระจายพันธุ์
ขยายพันธุ์ในเอเชียตะวันออก จีน เกาหลี ญี่ปุ่น และตะวันออกไกลของประเทศรัสเซีย ฤดูหนาวจะอพยพมาลงมาที่ประเทศพม่า ไทย ลาว เวียดนาม มาเลเซียและอินโดนีเซียที่เกาะชวา จังหวัดบาหลี และเกาะซูลาเวซี นอกจากนี้ยังพบนกพลัดหลงที่ฮ่องกงและฟิลิปปินส์

สำหรับประเทศไทยจะพบในช่วงปลายเดือนกันยายน-เดือนตุลาคม โดยพบตามสวนสาธารณะในเมือง ป่าโกงกาง ป่าชายเลน ตามที่โล่งในที่ราบภาคกลาง และจะพบอีกครั้งช่วงปลายฤดู จัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

* Oriental Bird Images: Tiger Shrike ''Lanius tigrinus'' 
* Tiger Shrike photos
* Account of a Tiger Shrike eating a beetle

ลาย
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง